ᱟᱹᱥᱳᱯᱷᱮᱡᱚᱥ

ᱟᱹᱥᱳᱯᱷᱮᱡᱚᱥ ᱥᱮ ᱜᱽᱨᱟᱥᱱᱟᱞᱤ ᱵᱟᱰᱟᱭ ᱞᱮᱠᱟᱛᱮ ᱒᱕ ᱥᱮᱱᱴᱤᱢᱤᱴᱟᱨ ᱡᱮᱞᱮᱝ ᱢᱤᱫ ᱥᱚᱝᱠᱚᱨᱤ ᱢᱟᱥᱟᱞᱥ ᱱᱟᱞᱤ ᱛᱟᱦᱮᱱ ᱠᱟᱱᱟ ᱡᱟᱦᱟᱸ ᱫᱚ ᱢᱚᱪᱟ ᱛᱟᱭᱚᱢ ᱜᱚᱞᱠᱚᱥ ᱠᱷᱚᱱ ᱮᱦᱚᱵᱚᱜ ᱠᱟᱱᱟ, ᱥᱤᱱᱟ ᱠᱷᱚᱱ ᱛᱷᱤᱨᱮᱠᱥᱤᱱ ᱰᱟᱭᱯᱷᱨᱟᱢ ᱠᱷᱚᱱ ᱪᱟᱞᱟᱜ ᱠᱟᱱᱟ ᱟᱨ ᱩᱫᱟᱹᱨ ᱢᱮᱱᱟᱜ ᱨᱤᱫᱟᱹᱭ ᱦᱚᱛᱮᱛᱮ ᱪᱟᱞᱟᱣ ᱠᱟᱛᱮ ᱪᱟᱵᱟᱜ ᱠᱟᱱᱟ ᱾
ᱜᱽᱨᱟᱥᱱᱟᱞᱤ, ᱜᱽᱨᱟᱥᱱᱤ ᱥᱟᱶ ᱡᱚᱲᱟᱣ ᱟᱨ ᱞᱟᱛᱟᱨ ᱞᱟᱡ ᱨᱮ ᱡᱷᱤᱡᱚᱜ ᱟᱱᱟᱜ ᱱᱟᱞᱤ ᱠᱟᱱᱟ ᱾ ᱱᱚᱶᱟ ᱱᱟᱹᱞᱤ ᱠᱷᱚᱱ ᱥᱮᱱᱚᱜ ᱡᱚᱢ ᱟᱠᱟᱫ ᱫᱟᱠᱟ ᱞᱟᱡ ᱨᱮ ᱥᱮᱴᱮᱨᱚᱜ ᱠᱟᱱᱟ ᱾ 

ᱜᱽᱨᱟᱥᱱᱟᱞᱤ ᱨᱮᱱᱟᱜ ᱵᱷᱤᱛ ᱱᱟᱱᱦᱟ ᱢᱟᱥᱟᱞᱥ ᱨᱮᱱᱟᱜ ᱵᱟᱨᱭᱟ ᱯᱟᱨᱟᱛ ᱨᱮᱱᱟᱜ ᱵᱟᱱᱟᱣ ᱛᱟᱦᱮᱱ ᱠᱟᱱᱟ ᱡᱟᱦᱟᱸ ᱜᱽᱨᱟᱥᱱᱟᱞᱤ ᱠᱷᱚᱱ ᱵᱟᱦᱨᱮ ᱦᱟᱹᱵᱤᱡ ᱥᱚᱛᱚᱛ ᱯᱟᱨᱟᱛ ᱵᱟᱱᱟᱜ ᱠᱟᱱᱟ ᱟᱨ ᱡᱮᱞᱮᱝ ᱚᱠᱛᱮ ᱦᱟᱹᱵᱤᱡ ᱵᱟᱹᱭ-ᱵᱟᱹᱭ ᱛᱮ ᱥᱟᱸᱠᱩᱪᱚᱜ ᱠᱟᱱᱟ ᱾
ᱱᱚᱶᱟ ᱢᱟᱥᱟᱞᱥ ᱨᱮᱱᱟᱜ ᱵᱷᱤᱛᱨᱤ ᱯᱟᱨᱟᱛ ᱞᱟᱛᱟᱨ ᱥᱮᱫ ᱪᱟᱞᱟᱜ-ᱟ ᱪᱷᱟᱞ ᱞᱮᱠᱟ ᱱᱚᱶᱟ ᱫᱚ ᱟᱹᱪᱩᱨ ᱦᱚᱨ ᱨᱮ ᱦᱩᱭᱩᱜ ᱠᱟᱱᱟ, ᱡᱚᱠᱷᱚᱱ ᱵᱟᱦᱨᱮ ᱯᱟᱨᱟᱛ ᱡᱮᱞᱮᱝ ᱞᱮᱠᱟ ᱛᱟᱦᱮᱱ ᱠᱟᱱᱟ ᱾ ᱜᱽᱨᱟᱥᱱᱟᱞᱤ ᱨᱮᱱᱟᱜ ᱪᱮᱛᱟᱱ ᱨᱮ ᱴᱤᱥᱩ ᱨᱮᱱᱟᱜ ᱢᱤᱫ ᱯᱚᱞᱞᱟ ᱛᱟᱦᱮᱱ ᱠᱟᱱᱟ ᱡᱟᱦᱟᱸ ᱫᱚ ᱮᱯᱤᱜᱽᱞᱳᱴᱤᱥ ᱠᱚ ᱢᱮᱛᱟᱜ ᱠᱤᱱᱟ ᱡᱟᱦᱟᱸ ᱫᱚ ᱱᱤᱜᱽᱞᱟᱣ ᱚᱠᱛᱮ ᱪᱮᱛᱟᱱ ᱵᱚᱸᱫᱽ ᱛᱟᱦᱮᱱ ᱠᱟᱱᱟ ᱡᱟᱦᱟᱸ ᱫᱚ ᱡᱚᱢ ᱥᱣᱟᱥᱱᱟᱞᱤ ᱨᱮ ᱵᱟᱝ ᱵᱚᱞᱚ ᱫᱟᱲᱮᱭᱟᱜ-ᱟ ᱾

 ᱥᱟᱹᱠᱷᱭᱟᱹᱛ